b'\n_START_ARTICLE_\nRisanka\n_START_SECTION_\nSo risanke dobre za otroke?\n_START_PARAGRAPH_\nOtroci so predvsem proaktivna bitja, ki rada nekaj po\xc4\x8dnejo. Televizija ne nudi nikakr\xc5\xa1ne stimulacije, kot na primer otro\xc5\xa1ko igri\xc5\xa1\xc4\x8de. Ko torej star\xc5\xa1i pustijo svoje otroke, da se zabavajo s televizijo, ima to lahko negativne u\xc4\x8dinke na otrokovo mi\xc5\xa1ljenje._NEWLINE_Znanstvene raziskave so pokazale, da ob gledanju televizije mo\xc5\xbeganom ni potrebno aktivno razmi\xc5\xa1ljati, temve\xc4\x8d slednji le spremljajo dogajanje, ki se odvija pred njimi. Raziskovalci so primerjali posnetke mo\xc5\xbegan otrok, ki so gledali risanke in tistih, ki so bili aktivno vklju\xc4\x8deni v aktivnosti, kot so pogovor, razlaga in prou\xc4\x8devanje razli\xc4\x8dnih mo\xc5\xbenih posledic dogodkov (vzrok - posledica). Zavedati se je torej potrebno, da risanke ne morejo mentalno zaposliti otrok in jih torej lahko uporabimo le ob\xc4\x8dasno, kot sredstvo za kraj\xc5\xa1anje prostega \xc4\x8dasa. Pomembno je tudi izbrati primerno vsebino, saj so si otroci sposobni zapomniti izredno veliko koli\xc4\x8dino podatkov. Risanke lahko posledi\xc4\x8dno vplivajo tudi na otrokovo zaznavo sveta in obna\xc5\xa1anje v dru\xc5\xbebi'